
In vitro neuroendokrin modell a cukorpótló vegyületek hatásainak vizsgálatára

A normál humán homeosztázisban a táplálkozási alapanyagok szénhidrát, lipid, protein és ásványi, valamint vitamintartalma determináló az egészség megőrzésében. Amikor valamilyen szisztémás humán szervezeti zavar, pl. cukor-anyagcserezvar lép fel, akkor ezeknek, az egyébként egyszerű anyagbeviteleknek megváltozik a minőségi és mennyiségi aránya is, homeosztatikus válaszokat generálva. Az oxitocin a kötődés, a bizalom, a kognitív, valamint az empatogén tulajdonságok mediálásáért is felelős kreatív elem. Szakirodalmi adatok azt igazolják, hogy az OT elősegítheti a pozitív proszociális viselkedést.
Célunk a rendszerszintű kapcsolatfeltárás az OT release és cukorpótló anyagok között, ezért a cukorpótló vegyületek hatásait in vitro, az OT hormon elválasztásával megvalósító neurohipofízis sejtek kultúrájával vizsgáltuk.
Vizsgálati protokollban ♂ Wistar törzsű patkányokat in vivo kezeltünk K-aceszulfám (40,0 mg/tt. kg/nap), eritrit (0,05 g/500 cm3), xilit (40 mg/ tt.kg/nap) és sztívia (40 mg/tt.kg/nap) cukorpótló ágensekkel 16 héten keresztül (n=5/csoport). A kezelés végpontjában a dekapitált patkányok neurohipofízisét szeparáltuk, majd in vitro primer sejtkultúrákat készítettünk. A neurohipofízis szöveteket enzimatikus (tripszin: 0,2 % /Sigma, Germany/, 30 min; kollagenáz /Sigma, Germany/: 30 μg/cm3, 40 min; diszpáz /Sigma, Germany/: 50 μg/cm3, 40 min; T: 37°C) és mechanikus disszociáltatás útján kezeltük. A sejtek Tripán-kék tesztes viabilitás vizsgálata után (>95%), a sejtkultúrákat OT vonatkozásában funkcionálisan standardizáltuk. A kísérleti in vitro rendszerekhez 10-6 M-os dózisban, külön rendszerben noradrenalint is adtunk. A minták felülúszó médiumából az OT tartalmat ELISA módszerrel határoztuk meg. A protein tartalmat Lowry módosított módszerével határoztuk meg. A statisztikai adatokat egyszempontos variancianalízissel vizsgáltuk (ANOVA, n=5, p<0,05).
Az in vivo kezelések csökkentették az OT szintet, azonban az előkezelt, további cukorpótlás során az OT szint, in vitro jelentősen emelkedett. Noradrenalin szabályozási körben az OT release erősen modulált. A szabályozási rendszerek, a neuro-endokrino-immuno funkciókkal nagy anyagcsereláncolat kaszkádot szabályoznak. Vizsgálatainkat in vivo és in vitro állatkísérletes modellek segítségével, sejtszintű kutatási elrendezésben tanulmányozzuk, továbbá a cukorpótló ágensek hatásait figyeltük noradrenalin mediált OT hormon release funkciókra.



